Γυμναστικός Σύλλογος Αλμυρού

Ο **Γυμναστικός Σύλλογος Αλμυρού** (**Γ.Σ.Α.**) είναι ελληνικό αθλητικό σωματείο με έδρα των δραστηριοτήτων του την πόλη του Αλμυρού στο Νομό Μαγνησίας. Διατηρεί τέσσερα τμήματα: στίβου, ποδοσφαίρου, καλαθοσφαίρισης ανδρών και γυναικών και πετοσφαίρισης. Το καταστατικό της ίδρυσης του συλλόγου εγκρίθηκε με την υπ' αριθμόν 537/1929 απόφαση του Πολυμελούς Πρωτοδικείου Βόλου το 1929. Έμβλημα της ομάδας είναι ο δισκοβόλος και αγωνίζεται με χρώματα το μπλε και το λευκό.

## Τμήμα ποδοσφαίρου

### Ιστορική αναδρομή
Η ιστορία του τμήματος ποδοσφαίρου του Αλμυρού ξεκινά στη διάρκεια του Μεσοπολέμου και συγκεκριμένα το 1929. Ξεκίνησε την αγωνιστική του πορεία το 1952 ως *Α.Π.Σ. Αχιλλέας Αλμυρού*, ονομασία που διατηρούσε μέχρι το 1956.

Την αγωνιστική περίοδο 2011-12 έλαβε μέρος στο Πρωτάθλημα της Δ΄ Εθνικής Κατηγορίας. Έχοντας συλλέξει 5 νίκες, 6 ισοπαλίες και 11 ήττες, ολοκλήρωσε τις αγωνιστικές του υποχρεώσεις στην 9η θέση της τελικής βαθμολογικής κατάταξης του 4ου Ομίλου (σε σύνολο 12 ομάδων) με αποτέλεσμα να υποβιβαστεί ξανά στο τοπικό του Πρωτάθλημα.

Την επόμενη χρονιά, 2012-13, οπότε και συμμετείχε στο Πρωτάθλημα της Α΄ Κατηγορίας της Ε.Π.Σ.Θ., ο Αλμυρός βρέθηκε στην 5η θέση του τελικού βαθμολογικού πίνακα (16 νίκες, 8 ισοπαλίες και 6 ήττες), εξασφαλίζοντας την παραμονή του και για την επόμενη χρονιά.

### Έδρα
Έδρα του συλλόγου είναι το Εθνικό Στάδιο Αλμυρού *«Αθανάσιος Ραγάζος»*, χωρητικότητας 2.000 θεατών.

### Τίτλοι
* **Πρωτάθλημα [[Ένωση Ποδοσφαιρικών Σωματείων Θεσσαλίας|Α΄ κατηγορίας ΕΠΣ Θεσσαλίας]]**
** Πρωταθλητής (11) : 1965–66, 1977–78, 1983–84, 1988–89, 1995–96, 1997–98, 2000–01, 2003–04, 2010–11, 2014–15, 2016–17
* **Πρωτάθλημα [[Ένωση Ποδοσφαιρικών Σωματείων Θεσσαλίας|Β΄ κατηγορίας ΕΠΣ Θεσσαλίας]]**
** Πρωταθλητής (4) : 1955–56, 1957–58, 1960–61, 1982–83
* **Κύπελλο [[Ένωση Ποδοσφαιρικών Σωματείων Θεσσαλίας|ΕΠΣ Θεσσαλίας]]**
** Κυπελλούχος (10) : 1971–72, 1972–73, 1973–74, 1977–78, 1978–79, 1987–88, 1990–91, 1992–93, 1996–97, 2016–17

### Αγωνιστική πορεία
Η αγωνιστική πορεία του Γ.Σ. Αλμυρού από το 1952 και έπειτα:

#### Σύνολα συμμετοχών στα εθνικά πρωταθλήματα

## Τμήμα καλαθοσφαίρισης ανδρών

### Ιστορική αναδρομή
Κατά την αγωνιστική περίοδο, 2015-2016, ο σύλλογος έλαβε μέρος στο Πρωτάθλημα της Α1 Κατηγορίας Ανδρών που διοργανώνει η Ε.Σ.ΚΑ.Θ., ολοκληρώνοντας τις αγωνιστικές του υποχρεώσεις στην 6η θέση του 1ου Ομίλου.
{| class="wikitable"

Έδρα του συλλόγου είναι το Κλειστό Δημοτικό Γυμναστήριο Δήμου Αλμυρού, χωρητικότητας 400 θεατών.

### Τμήματα υποδομής
Το τμήμα εφήβων του Γ.Σ. Αλμυρού κατέκτησε το Πρωτάθλημα της Ε.Σ.ΚΑ.Θ. της περιόδου 2013-14.

### Τίτλοι
*A1 Θεσσαλίας: 
**2019–20

## Τμήμα καλαθοσφαίρισης γυναικών
Το τμήμα καλαθοσφαίρισης γυναικών του Γ.Σ. Αλμυρού επαναδραστηριοποιήθηκε το 2026, ύστερα από αρκετά χρόνια αδράνειας.

## Τμήμα πετοσφαίρισης γυναικών
### Αγωνιστική περίοδος 2013–14
Κατά την αγωνιστική περίοδο 2013–14, ο Γ.Σ. Αλμυρού αγωνίστηκε στον 7ο Όμιλο της Β' Εθνικής Κατηγορίας  που διοργανώνει η Ελληνική Ομοσπονδία Πετοσφαίρισης, ο οποίος αντιστοιχεί στην ανώτερη κατηγορία της Ένωσης Σωματείων Πετοσφαίρισης Κεντρικής Ελλάδας.

## Τμήμα στίβου
Το τμήμα του στίβου - το πιο διακεκριμένο τμήμα του συλλόγου - έχει κατακτήσει δύο φορές το Πανελλήνιο Πρωτάθλημα Ανώμαλου Δρόμου (1949, 1950) και έχει αναδείξει έναν από τους σημαντικότερους αθλητές δρόμων μεγάλων αποστάσεων της δεκαετίας του '40 και μέλος της εθνικής ομάδας, τον Αθανάσιο Ραγάζο.

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Γ.Σ. Αλμυρού βρέθηκε στην 87η θέση (σε σύνολο 321 συλλόγων). Την επόμενη χρονιά βρέθηκε στη 106η θέση (σε σύνολο 299 συλλόγων). Στην αξιολόγηση του 2012 κατετάγη στην αρκετά χαμηλότερη 154η θέση (σε σύνολο 281 συλλόγων). Στην κατάταξη για το έτος 2013 βρέθηκε στη 211η θέση (σε σύνολο 294 συλλόγων).

## Παραπομπές


## Εξωτερικοί σύνδεσμοι

* «Καταστατικό Γ.Σ. Αλμυρού» , ανάρτηση στον ιστότοπο Almyros-city.gr.

Κατηγορία:Αθλητικοί σύλλογοι Μαγνησίας
Κατηγορία:Ελληνικοί πολυαθλητικοί σύλλογοι
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Σωματεία Ε.Σ.ΚΑ.Θ.
Κατηγορία:Σωματεία Ε.Σ.ΠΕ.Κ.ΕΛ.
Κατηγορία:Ιδρύσεις αθλητικών συλλόγων το 1929
Κατηγορία:Ιδρύσεις ποδοσφαιρικών ομάδων το 1929
Κατηγορία:Ιδρύσεις ομάδων καλαθοσφαίρισης σε άγνωστο έτος